Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: A többször módosított 18/1998. (VI. 3.) NM rendelet
Paragraph Index: 571

a) Poliszacharid vakcinák Az A és C, továbbá az A,C,W135Y szerocsoportú N.meningitidis tokantigénjét tartalmazó poliszacharid vakcinák biztonságosak és hatékonyak 2 évesnél idõsebbek számára, használatuk speciális rizikócsoportok tagjainak is ajánlott. Ugyancsak ajánlott a vakcinák használata járványok elõfordulása esetén a veszélyeztetett személyek számára. A védettség kialakításához egy oltás beadása szükséges. A bivalens vagy tetravalens (ACYW135) vakcinák viszonylag rövid idõre szóló immunitást biztosítanak a 2 évesnél idõsebb oltottak 85-100%-ában. Az ellenanyag az oltást követõen 10–14 nap múlva alakul ki. Iskoláskorú gyermekeknél vagy náluk idõsebb fiataloknál, felnõtteknél a vakcina biztosította védelem legalább 3 évre szól, azonban a 4 évesnél fiatalabb gyermekeknél az ellenanyagszint gyorsan (2–3 év) csökken. MENCEVAXTM ACW135Y; MENINGOCOCCAL POLYSACCHARIDE VAC- CINE A+C;

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes